חוק פיצויים לנפגעי תאונות דרכים, תשל"ה–1975

נוסח מלא ומעודכן


פיצויים לנפגעי תאונות דרכים
חוק פיצויים לנפגעי תאונות דרכים, תשל"ה-1975*
פרק א': פרשנות
1.
בחוק זה —


"תאונת דרכים" — מאורע שבו נגרם לאדם נזק גוף עקב שימוש ברכב מנועי למטרות תחבורה; יראו כתאונת דרכים גם מאורע שאירע עקב התפוצצות או התלקחות של הרכב, שנגרמו בשל רכיב של הרכב או בשל חומר אחר שהם חיוניים לכושר נסיעתו, אף אם אירעו על-ידי גורם שמחוץ לרכב, וכן מאורע שנגרם עקב פגיעה ברכב שחנה במקום שאסור לחנות בו או מאורע שנגרם עקב ניצול הכוח המיכני של הרכב, ובלבד שבעת השימוש כאמור לא שינה הרכב את ייעודו המקורי; ואולם לא יראו כתאונת דרכים מאורע שאירע כתוצאה ממעשה שנעשה במתכוון כדי לגרום נזק לגופו או לרכושו של אותו אדם, והנזק נגרם על ידי המעשה עצמו ולא על ידי השפעתו של המעשה על השימוש ברכב המנועי;


"נזק גוף" — מוות, חבלה, פגיעה או ליקוי גופני, נפשי או שכלי לרבות פגיעה בהתקן הדרוש לתפקוד אחד מאברי הגוף שהיה מחובר לגוף הנפגע בעת אירוע תאונת הדרכים;


"שימוש ברכב מנועי" — נסיעה ברכב, כניסה לתוכו או ירידה ממנו, החנייתו, דחיפתו או גרירתו, טיפול-דרך או תיקון-דרך ברכב, שנעשה בידי המשתמש בו או בידי אדם אחר שלא במסגרת עבודתו, לרבות הידרדרות או התהפכות של הרכב או התנתקות או נפילה של חלק מהרכב או מטענו תוך כדי נסיעה וכן הינתקות או נפילה כאמור מרכב עומד או חונה, שלא תוך כדי טיפולו של אדם ברכב במסגרת עבודתו ולמעט טעינתו של מטען או פריקתו, כשהרכב עומד;

"נפגע" — אדם שנגרם לו נזק גוף בתאונת דרכים, למעט אם נגרם מפגיעת איבה כמשמעותה בחוק התגמולים לנפגעי פעולות איבה, תש"ל– 1970;
רכב מנועי (סיכוני צד שלישי) [נוסח חדש], תש"ל–1970;


"מבטח" — כמשמעו בפקודת הביטוח, לרבות מי שפטור מחובת ביטוח לפי סעיפים 4 עד 6 לפקודת הביטוח;

"רכב מנועי" או "רכב" — רכב הנע בכוח מיכני על פני הקרקע ועיקר יעודו לשמש לתחבורה יבשתית, לרבות רכבת, טרקטור, מכונה ניידת הכשירה לנוע בכוח מיכני בכביש ורכב נגרר או נתמך על ידי רכב מנועי, ולמעט כסא גלגלים, עגלת נכים ומדרגות נעות; 


"ישראלי" — אדם הרשום במרשם האוכלוסין המתנהל לפי חוק מרשם האוכלוסין, תשכ"ה–1965, וכן מי שבידו אשרה לישיבת ארעי לפי חוק הכניסה לישראל, תשי"ב–1952;

"האזור", "ההסכם", "שטחי האחריות הפלסטינית", "מבטח מהאזור" ו"מבטח משטחי האחריות האזרחית הפלסטינית" — כהגדרתם בפקודת הביטוח.

"נוסע יוצא", "נוסע נכנס", "עובד" ו-"שדה התעופה" – (פקעה).
פרק ב': אחריות
סימן א': פיצויים על נזקי גוף

2.
(א)
המשתמש ברכב מנועי (להלן — הנוהג) חייב לפצות את הנפגע על נזק גוף שנגרם לו בתאונת דרכים שבה מעורב הרכב.

(א1)
הנוהג ברכב ישראלי חייב לפצות נפגע שהוא ישראלי או תייר חוץ, על נזק גוף שנגרם לו בתאונת דרכים שבה מעורב הרכב אף אם התאונה אירעה באזור או בשטחי האחריות האזרחית הפלסטינית או באזורים ויראו את התאונה כאילו אירעה בישראל;

לענין סעיף זה —


"תייר חוץ" — כמשמעותו בחוק שרותי תיירות, תשל"ו-1976, למעט תושב האזור או תושב שטחי האחריות האזרחית הפלסטינית ובלבד שהוא נפגע במהלך סיור כמשמעותו בחוק האמור;

"רכב ישראלי" — רכב הרשום בישראל או החייב ברישום בישראל לפי כל דין, או רכב שאינו חייב ברישום שבעליו הוא ישראלי.


(א2)
(פקע).


(ב)
היה השימוש ברכב על פי התר מאת בעל הרכב או המחזיק בו, תחול האחריות גם על מי שהתיר את השימוש.

(ג)
האחריות היא מוחלטת ומלאה, ואין נפקא מינה אם היה או לא היה אשם מצד הנוהג ואם היה או לא היה אשם או תורם של אחרים.
3.
(א)
בתאונת דרכים שבה היו מעורבים מספר כלי רכב, תחול על כל נוהג האחריות לנזקי הגוף של מי שנסע בכלי הרכב שלו.

(ב)
נפגע אדם מחוץ לכלי הרכב בתאונת דרכים שבה היו מעורבים מספר כלי רכב, יהיו הנוהגים חייבים כלפיו יחד ולחוד; בינם לבין עצמם ישאו בנטל החיוב בחלקים שווים. לענין חלוקת החבות בין הנוהגים לפי סעיף קטן זה, רואים כלי רכב כמעורב בתאונת דרכים אם בעת התאונה היה מגע בינו לבין כלי רכב אחר או בינו לבין הנפגע.
4.
(א)
על זכותו של נפגע לפיצוי על נזק גוף יחולו הוראות סעיפים 19 עד 22, 76 עד 83, 86, 88 ו-89 לפקודת הנזיקין [נוסח חדש] (להלן — פקודת הנזיקין), ואולם —

(1)
בחישוב הפיצויים בשל אבדן השתכרות ואבדן כושר השתכרות לא תובא בחשבון הכנסה העולה על שילוש השכר הממוצע במשק (להלן — הכנסה מרבית); היה שיעור אבדן השתכרותו ואבדן כושר השתכרותו של הנפגע פחות ממאה אחוזים, תופחת גם ההכנסה המרבית שתובא בחשבון בחישוב הפיצויים, בשיעור שבו פחת ממאה אחוזים;

לענין פסקה זו, "השכר הממוצע במשק" — השכר הממוצע במשק לפי נתוני הלשכה המרכזית לסטטיסטיקה או השכר הממוצע כמשמעותו בחוק הביטוח הלאומי [נוסח משולב], תשכ"ח–1968, כפי שהם ערב קביעת הפיצוי, הכל לפי הגבוה יותר.
(2)
היו הפיצויים האמורים פטורים ממס הכנסה יחושבו הפסדי הנפגע לענין פיצויים אלה לפי הכנסתו לאחר ניכוי מס הכנסה החל עליה בעת קביעתם, ובלבד שההפחתה בשל ניכוי המס כאמור לא תעלה על 25 אחוזים מן ההכנסה שלפיה יחושבו פיצויים אלה.
(3)
הפיצויים בשל הנזק שאינו נזק ממון לא יעלו על מאה אלף לירות; שר המשפטים, בהתייעצות עם שר האוצר ובאישור ועדת החוקה חוק ומשפט של הכנסת, רשאי להגדיל סכום זה.


(ב)
הסכום המקסימלי לפי סעיף קטן (א)(3) יהיה צמוד למדד המחירים לצרכן מיום תחילת חוק זה או מיום הגדלת הסכום, לפי הענין; שר המשפטים רשאי, באישור ועדת החוקה חוק ומשפט של הכנסת, לקבוע בתקנות מבחנים לחישוב הפיצויים האמורים באותה פסקה.


(ג)
בית המשפט רשאי ליתן פסק דין על דרך הפשרה לענין זכותו של נפגע לפיצוי לפי חוק זה, אם בעלי הדין הסכימו לתת לבית המשפט סמכות כאמור; פסק הדין יהיה ניתן לערעור ככל פסק דין אחר.

סימן ב': תשלומים תכופים

5.
(א)
בפרק זה:

"תלויים" – מי שזכאי לפיצויים לפי סעיף 78 לפקודת הנזיקין.

"דרישה" – כפי שנקבע בתקנות.

(ב)
מי שחייב בפיצויים לפי חוק זה ישלם, כחלק מהם, לנפגע או למי מהתלויים בו, תוך 60 ימים מקבלת דרישתו בכתב –
(1)
הוצאות שהוציא הנפגע לצרכי ריפויו, לרבות הוצאות אישפוז בבית חולים;
(2)
תשלומים חדשיים שיהיה בהם כדי לספק, עד להחלטה הסופית בענין הפיצויים, את צרכי ריפויו של הנפגע וסיעודו ואת צרכי מחייתו ומחיית בני משפחתו שפרנסתם עליו או את צרכי מחייתם של התלויים בו, לפי הענין; התשלומים לצרכי מחיה ייקבעו תוך התחשבות בהכנסתו של הנפגע עובר לתאונת הדרכים, ובלבד שאם הכנסתו עלתה על ההכנסה המרבית תילקח בחשבון ההכנסה המרבית בלבד.

(ג)
הוראות סעיף זה יחולו גם על מבטח שביטח חבות לפי חוק זה, לרבות ביטוח כאמור בסעיף 3(א)(2) ובסעיף 3(ד) לפקודת הביטוח.


(ד)
תשלום לפי פסקאות (1) או (2) של סעיף קטן (ב) ייקרא להלן "תשלום תכוף".

5א.
(א)
עברו 60 ימים מיום שהוגשה לחייב דרישה לתשלום לפי סעיף 5 והדורש לא קיבלו, רשאי הוא להגיש לבית המשפט בקשה לתשלום תכוף, אף בנפרד מהתביעה ליתר הפיצויים בשל אותה תאונת דרכים (להלן — התביעה העיקרית).

(ב)
על אף האמור בחוק בתי המשפט [נוסח משולב], תשמ"ד– 1984, תוגש בקשה לתשלום תכוף לבית משפט השלום שיש לו סמכות מקומית לדון בענין, אולם אם הוגשה כבר התביעה העיקרית לבית משפט שלום פלוני או לבית משפט מחוזי, תוגש לאותו בית משפט גם הבקשה לתשלום תכוף.

5ב.
(א)
סבר בית המשפט כי לכאורה זכאי המבקש לפיצויים לפי חוק זה, רשאי הוא להחליט שישולם לו תשלום תכוף; בהחלטה כאמור יקבע בית המשפט את המועד האחרון להגשת התביעה העיקרית (להלן — המועד האחרון), אולם אין בקביעה כאמור כדי לפגוע בהוראות סעיף 5 לחוק ההתישנות, תשי"ח–1958.


(ב)
לא הגיש המבקש את התביעה העיקרית עד המועד האחרון, יופסק התשלום התכוף מאותו מועד; הגיש המבקש את התביעה העיקרית וביטלה לאחר מכן, יופסק התשלום התכוף מיום ביטול התביעה.

5ג.
החלטת בית המשפט בבקשה לתשלום תכוף לא תהווה מעשה בית דין לגבי התביעה העיקרית.

5ד.
חייב שלא שילם תשלום תכוף על-פי דרישה במועד, ישלם על הסכום שהושהה תוספת הפרשי הצמדה וריבית צמודה בשיעור של 12% לשנה, שיחושבו החל במועד האמור עד יום התשלום בפועל, זולת אם מצא בית-המשפט נסיבות המצדיקות שיעור ריבית נמוך מזה.

בסעיף זה —


"מועד" —


(1)
לענין סעיף 5(ב)(1) — 60 ימים מקבלת הדרישה;

(2)
לענין סעיף 5(ב)(2) — היום שקבע בית המשפט כמועד התשלום החודשי;

"הפרשי הצמדה" — כהגדרתם בחוק פסיקת ריבית והצמדה, תשכ"א–1961.
5ה.
(א)
נתן בית המשפט החלטה בבקשה לתשלום תכוף, לא ייזקק לבקשה נוספת לתשלום תכוף או לבקשה בדבר שינויה של ההחלטה הקודמת, אלא אם כן עברו ששה חדשים מיום שניתנה ההחלטה הקודמת והנסיבות השתנו במידה המצדיקה מתן החלטה חדשה; בקשה להחלטה נוספת או בקשה לשינוי החלטה קודמת שיש להגישה לבית משפט שלום תוגש לאותו בית משפט שבו הוגשה הבקשה הקודמת.

(ב)
לא יפסוק בית המשפט תשלום תכוף בעד תקופה העולה על שנתיים מיום קרות תאונת הדרכים שבגינה הוגשה הבקשה לתשלום תכוף.

(ג)
בית המשפט רשאי, מטעמים שיירשמו, לשנות את התקופות הקבועות בסעיפים קטנים (א) ו-(ב).

הוספת סעיף 5ה
5ו.
שר המשפטים רשאי לקבוע בתקנות —


(1)
סדר דין מיוחד בבקשה לתשלום תכוף;

(2)
הגדרות של "צרכי מחייה" ו"צרכי סיעוד" לענין סעיף 5(ב)(2).

5ז.
(א)
בנסיבות האמורות בסעיף 5ב(ב), וכן אם נדחתה התביעה העיקרית לאחר שהנתבע כבר שילם לתובע תשלום תכוף, יהא הנתבע זכאי להחזר התשלום מאת אחד מאלה:
(1)
התובע;

(2)
מי שאחראי לנזק לפי כל דין;
(3)
הקרן כמשמעותה בפרק ג' (להלן — הקרן);
הוא הדין לענין סכום ששילם הנתבע לתובע כתשלום תכוף, והעולה על הסכום שנפסק לטובתו בתביעה העיקרית.

(ב)
שילמה הקרן לתובע תשלום תכוף כאמור בסעיף קטן (א) או החזירה תשלום כאמור לנתבע, תהא לה זכות חזרה על התובע או על מי שאחראי לנזק לפי כל דין, וחבותם כלפיה על פי חוק זה תהא ביחד ולחוד; לענין תקופה ההתישנות בתביעות לפי סעיף קטן זה, יראו את היום שבו שולם או הוחזר תשלום כאמור כיום שבו נולדה עילת התובענה.

(ג)
החזירה הקרן לנתבע תשלום לפי סעיף קטן (א), חייב הנתבע להושיט לה כל עזרה שתבקש ולנקוט כל פעולה סבירה כדי לסייע לה במימוש זכותה לפי סעיף קטן (ב9, ולא יעשה כל פעולה העלולה לפגוע בזכות האמורה או למנוע בעד מימושה.

(ד)
כספים שיש להחזירם לפי סעיף קטן (א) ו-(ב) יוחזרו בצירוף הפרשי הצמדה וריבית כמשמעותם בחוק פסיקת ריבית והצמדה, תשכ"א–1961.
סימן ג': שונות

6.
שר המשפטים רשאי, באישור ועדת החוקה חוק ומשפט של הכנסת, לקבוע בתקנות —


(1)
סמכות בית המשפט לפסוק, שהפיצויים בשל הפסד כושר השתכרות והוצאות מתמשכות, כולם או מקצתם, ישולמו בתשלומים עיתיים שיהיו צמודים למדד המחירים לצרכן;

(2)
מקרים שבהם רשאי הנפגע לבקש הגדלת התשלומים שנפסקו;

(3)
זכותם של תלויים בנפגע שנפטר לאחר שנפסקו לו תשלומים עיתיים.
6א.
(א)
שר המשפטים רשאי לקבוע בתקנות, באישור ועדת החוק חוק ומשפט של הכנסת, הוראות בדבר מינוי מומחה אשר יחווה דעתו בענין הנכות הרפואית של נפגע, או בכל נושא רפואי אחר, לרבות דרכי שיקומו של הנפגע, ובדבר סמכויותיו וחובותיו של המומחה.

(ב)
מונה מומחה כאמור בסעיף קטן (א), יחולו הוראות אלה:
(1)
בעלי דין יהיו רשאים להזמין את המומחה לבית-המשפט לחקירה, אולם לא יהיו רשאים להביא עדות נוספת של מומחה לענין הנדון אלא ברשות בית המשפט מטעמים מיוחדים שיירשמו;
(2)
כל צד יהיה רשאי להפנות אל המומחה, בכתב, שאלות הבהרה לחוות הדעת שנתן;
(3)
בית המשפט יקבע את שכרו של המומחה, והוא ישולם בידי בעלי הדין או אחד מהם, כפי שיורה בית המשפט.

6ב.
נקבעה על פי כל דין דרגת נכות לנפגע בשל הפגיעה שנגרמה לו באותה תאונת דרכים, לפני שמיעת הראיות בתביעה לפי חוק זה, תחייב קביעה זאת גם לצורך התביעה על פי חוק זה; ואולם בית המשפט יהיה רשאי להתיר לבעל דין בתביעה לפי חוק זה, להביא ראיות לסתור את הקביעה האמורה, אם שוכנע שמן הצדק להתיר זאת מטעמים מיוחדים שיירשמו.

7.
נפגעים אלה אינם זכאים לפי חוק זה:

(1)
מי שגרם לתאונה במתכוון;

(2)
מי שנהג ברכב תוך הפרת החוק לתיקון דיני העונשין (שימוש ברכב ללא רשות), תשכ"ד–1964, וכן מי שהיה מצוי ברכב ביודעו שהנוהגים בו כאמור;

(3)
מי שנהגב ברכב כשאין לו רשיון לנהוג בו, למעט רשיון שפקע מחמת אי תשלום אגרה;

(4)
מי שהרכב שימש לו, או סייע בידו, לביצוע פשע;

(5)
מי שנהג ברכב ללא ביטוח לפי פקודת הביטוח, או כשהביטוח שהיה לו לא כיסה את שימושו ברכב;

(6)
בעל הרכב או המחזיק בו, שהתיר לאחר לנהוג ברכב כשאין לו ביטוח לפי פקודת הביטוח או כשהביטוח שיש לו אינו מכסה את החבות הנדונה ושנפגע בתאונת דרכים שאירעה באותה נהיגה, בין בהיותו ברכב ובין מחוצה לו.

7א.
על אף האמור בסעיף 7(5), מי שנפגע כשנהג ברכב בהיתר מאת בעליו או את המחזיק בו, ללא ביטוח לפי פקודת הביטוח, או כשהביטוח אינו מכסה את שימושו ברכב, והוא לא ידע על כך ובנסיבות הענין גם לא היה סביר שיידע, יהא זכאי לתבוע פיצויים מן הקרן כפי שזכאי לכך נפגע לפי סעיף 12(ב).

7ב.
תלויים בנפגע יהיו זכאים לתבוע פיצויים לפי חוק זה גם אם הנפגע עצמו לא היה זכאי לכך לפי סעיף 7, ואם היו תלויים במי שנפגע כשנהג ללא ביטוח לפי פקודת הביטוח או כשהביטוח אינו מכסה את החבות הנדונה, יהיו זכאים לתבוע כאמור מן הקרן.

8.
(א)
מי שתאונת דרכים מקנה לו עילת תביעה על פי חוק זה, לרבות תביעה על פי ביטוח כאמור בסעיף 3(א)(2) ובסעיף 3(ד) לפקודת הביטוח, לא תהיה לו עילת תביעה על פי פקודת הנזיקין בשל נזק גוף, זולת אם נפגע בתאונה שנגרמה על ידי אדם אחר במתכוון.


(ב)
מי שאלמלא הוראות סעיף 22(ב), היתה תאונת דרכים מקנה לו עילת תביעה כאמור בסעיף קטן (א), דינו לענין הוראות סעיף זה, כדין מי שיש לו עילת תביעה על פי חוק זה.

(ג)
אין בהוראת סעיף קטן (א) כדי לגרוע מתביעה על פי פקודת הנזיקין של מי שאין לו עילת תביעה על פי חוק זה.

9.
(א)
מי ששילם פיצויים המגיעים לפי חוק זה לא תהא לו זכות חזרה על אדם אחר החייב בפיצויים לפי חוק זה זולת הזכות לחזור על אחד מאלה:
(1)
מי שאינו זכאי לפיצויים כאמור בסעיף 7;
(2)
מי שאין לו ביטוח לפי פקודת הביטוח או שהביטוח שיש לו אינו מכסה את החבות הנדונה, למעט מי שהיה לו ביטוח שנתי שתקפו פג תוך 30 יום לפני התאונה;
(3)
בעל הרכב או המחזיק בו כאמור בסעיף 7א.


(ב)
חבותו של מי שחוזרים עליו לפי סעיף קטן (א), תהיה לפי פקודת הנזיקין.

(ג)
אין בהוראות סעיף זה כדי לפגוע בזכות החזרה של מעורבים בתאונה לפי סעיף 3(ב) בינם לבין עצמם.
פרק ג': קרן לפיצוי נפגעי תאונות דרכים
10.
מוקמת בזה קרן לפיצוי נפגעי תאונות דרכים.

11.
הקרן תהא תאגיד, כשר לכל חובה, זכות ופעולה משפטית; היא תהא גוף מבוקר כמשמעותו בסעיף 9(2) לחוק מבקר המדינה, תשי"ח–1958 [נוסח משולב].
12.
(א)
תפקידה של הקרן היא לפצות נפגע הזכאי לפיצויים לפי חוק זה ואין בידו לתבוע פיצויים מאת מבטח מחמת אחת מאלה:
(1)
הנוהג האחראי לפיצויים אינו ידוע;
(2)
אין לנוהג ביטוח לפי פקודת הביטוח או שהביטוח שיש לו אינו מכסה את החבות הנדונה; הוראה זו לא תחול לגבי נפגע שאינו ישראלי אשר נהג ברכב המכוסה בכרטיס ביטוח רכב בין-לאומי לפי הוראות פקודת הביטוח;

(2א)
למבטח מונה מנהל מורשה לפי סעיף 68(א)(3) לחוק הפיקוח על עסקי ביטוח, תשמ"א–1981 (להלן — מנהל מורשה), בהוראת המפקח על הביטוח, כמשמעו בחוק האמור, בשל כך שהמבטח אינו יכול לקיים התחייבויותיו, ושר האוצר, לפי המלצת המפקח על הביטוח, אישר כי מן הראוי שהקרן תפעל לפי סעיף זה;

 (3)
המבטח נמצא בפירוק.

(ב)
במקרים המנויים בסעיף קטן (א) זכאי הנפגע לקבל פיצויים מהקרן כשם שהיה זכאי לקבל ממבטח וכן חייבת הקרן לשלם לבית החולים את הוצאות הטיפול בנפגע כשם שמבטח חייב לשלמן לפי סעיף 28 לפקודת הביטוח.

(ג)
הקרן רשאית לסייע למימון פעולותיה של קרן שתפקידה  לפצות, במקרים כאמור בסעיף קטן (א), נפגע שפגיעתו אירעה באזור; הסכם בדבר סיוע כאמור טעון אישור שר האוצר בהתייעצות עם שר המשפטים ושר התחבורה.


(ד)
אירעה תאונת דרכים באזור או בשטחי האחריות הפלסטינית, או באזורים, תפצה הקרן נפגע שאינו ישראלי הזכאי לפיצויים ואין בידו לתבוע פיצויים מאת מבטח מן הטעמים המנויים בפסקאות (2א) ו-(3) של סעיף קטן (א); הפיצוי יהיה בהתאם לדין החל במקום התאונה, ולקרן יהיו הזכויות האמורות בסעיפים 12א ו-12ב, לפי הענין.


(ד1)
(1)
הגיש נפגע, שהוא ישראלי, לבית משפט בישראל תביעה או בקשה לתשלום תכוף (להלן — התביעה), נגד מבטח משטחי האחריות האזרחית הפלסטינית, נגד הקרן הפלסטינית כמשמעותה בהסכם, או נגד המועצה הפלסטינית (להלן — הנתבע), בשל תאונת דרכים שאירעה בישראל, באזור או בשטחי האחריות האזרחית הפלסטינית והנתבע לא הגיש כתב הגנה לאחר שנמסר לו כתב התביעה כדין, או חדל מלהתגונן, יורה בית המשפט על המצאת כתב התביעה לקרן והיא תודיע על כך למועצה הפלסטינית, או למי שהיא הסמיכה לענין זה; לא הגיש הנתבע כתב הגנה או לא הודיע על חידוש הגנתו, לפי הענין, בתוך שלושים ימים מיום שנמסרה הודעה כאמור, תנהל הקרן את ההגנה בתביעה ותפצה את הנפגע בהתאם לפסק הדין שיינתן בה; הפיצוי יהיה בהתאם לדין החל במקום התאונה ובשיעור שחל שם; 
(2)
המדינה תשפה את הקרן בשל הוצאות ותשלומים  ששילמה הקרן בשל התביעה, והיא רשאית לקזזם מן הסכומים המועברים כמשמעותם בסעיף 12 לחוק יישום ההסכם בדבר רצועת עזה ואזור יריחו (הסדרים כלכליים והוראות שונות) (תיקוני חקיקה), תשנ"ה–1994, ויראו אותם לכל ענין, לרבות לענין ערבות המועצה לפי ההסכם, כתשלום בשל פסק דין נגד הנתבע, שאין עליו עוד ערעור. 


(ה)
הקרן תשלם לנפגע שהוא ישראלי, נוסע יוצא או נוסע נכנס, אשר נפגע בתאונת דרכים שאירעה באזור או בשטחי האחריות הפלסטינית, או באזורים, או בשדה התעופה, ואשר החבות לגביה אינה מכוסה בפוליסה שהוציא מבטח, השלמת פיצויים בסכום ההפרש שבין הפיצויים שהיה זכאי להם אילו אירעה התאונה בישראל, לבין הפיצויים שהוא זכאי לקבל לפי הדין במקום התאונה; הקרן רשאית לשלם לבית חולים את הוצאות הטיפול בנפגע כאמור, כשם שמבטח חייב לשלמן לפי סעיף 28 לפקודת הביטוח.


(ו)
הקרן רשאית לייצג נפגע, שהוא ישראלי, בהתאם לייפוי כוח שנתן לה, במשא ומתן עם מבטח מהאזור או משטחי עזה ויריחו או עם קרן באזור או בשטחי עזה ויריחו, או בהליכים משפטיים נגדם, וכן רשאית היא להצטרף להליכים משפטיים כאמור אם יש לה ענין בתוצאותיהם. 


(ז)
שר האוצר רשאי לקבוע כללים בכל הנוגע למילוי תפקידי הקרן על פי ההסכם ולהוראות סעיפים קטנים (ד) עד (ו).

12א.
(א)
חלה על הקרן חבות כאמור בסעיף 12(א)(2א), יראו את הקרן כנושה של המבטח, או של המפרק אם מונה מפרק למבטח, לגבי סכום החבות.

(ב)
חלה על הקרן חבות כאמור בסעיף 12(א)(3), יראו את הקרן, כלפי המפרק, כנושה של המבטח לגבי סכום החבות.

12ב.
(א)
היה מבטח, שמונה לו מנהל מורשה או שנמצא בפירוק, מבוטח בביטוח משנה בפני חבויות שהוא עשוי להתחייב בהן כלפי צד שלישי ולגבי המקרה חלה חבות הקרן כאמור בסעיף 12(א)(2א) או (3), יעברו זכויותיו של המבטח כלפי מבטח המשנה לגבי אותו מקרה לקרן, על אף האמור בדין אחר, והקרן תהא רשאית לתבוע את מבטח המשנה על פי זכויות אלה.


(ב)
טענה שמבטח המשנה יכול לטעון כלפי המבטח תעמוד לו גם כלפי הקרן.

(ג)
חוזה ביטוח משנה ופעולה של המבטח אין בכוחם לגרוע מזכויות שהוקנו לקרן לפי חוק זה.

12ג.
בלי לגרוע מתפקידי הקרן לפי סעיף 12, הקרן תקבל כל עודף בנכסים או תישא ביתרת החבויות מכל סוג שהוא, של אבנר כהגדרתו בחוק ביטוח רכב מנועי (ביטוח בתנאי תחרות מבוקרת, הסדרים לתקופת מעבר והוראות לענין אבנר), תשנ"ז–1997 (להלן — חוק תנאי תחרות), ובהתאם להוראות החוק האמור; הקרן תפעל כאמור בסעיף זה במועד שיקבע שר האוצר להעברת הנכסים או החבויות לפי אותו חוק. 

13.
(א)
הנהלת הקרן תהיה בידי מינהלה של שבעה חברים שימנה שר האוצר לתקופה של שלוש שנים, רובם נציגי הממשלה ומיעוטם נציגי ציבור ובהם מי שעוסקים בביטוח; שר האוצר ימנה אחד מנציגי הממשלה ליושב ראש המינהלה.

(ב)
המינהלה הראשונה תתמנה לא יאוחר מששה חדשים מיום קבלת חוק זה בכנסת.

(ג)
קיום הקרן, סמכויותיה ותוקף החלטותיה לא ייפגעו מחמת שנתפנה מקומו של חבר המינהלה או מחמת ליקוי במינויו או בהמשך כהונתו.
14.
(א)
המינהלה תתקין, תוך ששה חדשים מיום מינויה, את תקנון הקרן ובו יהיו, בין השאר, הוראות בדבר פעולות הקרן, הנוהל בהגשת תביעות לקרן והטיפול בהן ודרכי הבאת שינויים בתקנון.

(ב)
התקנון וכל שינוי או תיקון בו טעונים אישור שר המשפטים וועדת החוקה חוק ומשפט של הכנסת, ויפורסמו ברשומות.
15.
(א)
לשם מימון פעולות הקרן והבטחת יציבותה יקבע שר האוצר בצו, לאחר התייעצות עם שר המשפטים ועם שר התחבורה —

(1)
שיעור באחוזים מדמי הביטוח או סכום בשקלים חדשים מתוך דמי הביטוח, אשר יועבר ישירות או באמצעות כל מבטח לחשבון הקרן;
(2)
שיעור באחוזים או סכום בשקלים חדשים מתוך דמי הביטוח, שעל הגופים הפטורים מחובת ביטוח לפי סעיפים 4 עד 6 לפקודת הביטוח להעביר לקרן.

(ב)
שר האוצר רשאי לקבוע בצו לפי סעיף קטן (א), תנאים, מועדים והוראות בכל הנוגע להעברת סכומי ההשתתפות במימון הקרן.

(ג)
הקרן תקבל מן הקרן הפלסטינית כמשמעותה בהסכם סכומים כאמור בהסכם.

15א.
לענין תשלום מסים, דין הקרן כדין המדינה.

פרק ד': הוראות שונות

16.
(א)
המועצה הארצית של לשכת עורכי הדין תקבע, באישור שר המשפטים, תעריף מקסימלי לשכר טרחה של עורך דין בעד הטיפול בתביעות לפי חוק זה, ובלבד ששכר טרחה שנקבע לפי תוצאות הטיפול לא יעלה על 8% מהסכום שהוסכם לשלמו לנפגע, ואם היו הליכים משפטיים — על 13% מהסכום שנפסק; מי ששילם שכר טרחה העולה על התעריף המקסימלי, זכאי להחזר העודף.

(ב)
הרשות הנתונה לועד מחוזי של לשכת עורכי הדין לפי הסיפה של סעיף 82 לחוק לשכת עורכי הדין, תשכ"א–1961, לא תהא נתונה לו לגבי תעריף שנקבע לפי סעיף זה.
17.
(בוטל).

17א.
שר האוצר, לאחר שמיעת הארגון היציג של חברות הביטוח, באישור הועדה כהגדרתה בסעיף 10א לחוק תנאי תחרות, רשאי לקבוע הסדרים לחלוקת נטל הפיצויים בין המבטחים בהתחשב בסוגי הרכב השונים. 

17ב*.
(בוטל). 
18.
בפקודת הביטוח —

(1)
בשם הפקודה, "(סיכוני צד שלישי)" — יימחק;
(2)
בסעיף 1, הגדרת "דרך ציבורית" — בטלה, ובמקום הגדרת "רכב מנועי" יבוא:
"רכב מנועי" — רכב המונע בכוח מיכני, לרבות אופנוע עם רכב צידי, תלת אופנוע, אופניים ותלת-אופן עם מנוע עזר, ולרבות רכב הנגרר או נתמך על ידי רכב מנועי;
(3)
בסעיף 2 —

(1)
בכותרת השוליים המלים "לסיכוני צד שלישי" — יימחק;
(2)
בסעיף קטן (א), המלים "בדרך ציבורית" ו"לסיכוני צד שלישי" — יימחקו;

(4)
במקום סעיף 3 יבוא:
3. (א) פוליסה לפי דרישותיה של פקודה זו היא פוליסה שהוציא מבטח שהיה מורשה בשעת הוצאתה והיא מבטחת את —

(1)
בעל הרכב והנוהג בו — מפני כל חבות שהם עשויים לחוב לפי חוק פיצויים לנפגעי תאונות דרכים, תשל"ה–1975 (להלן — החוק), ומפני חבות אחרת שהם עשויים לחוב בשל מותו או חבלת גופו של אדם שנגרמו על ידי השימוש ברכב מנועי או עקב השימוש בו;
(2)
בעל הרכב הנוהג בו וכל אדם הנוהג בו בהתר ממנו — מפני נזק גוף שנגרם להם בתאונות דרכים כמשמעותם בחוק.
(ב)
המבוטח בביטוח לפי סעיף קטן (א)(2) יהא זכאי לפיצוי כפי שהיה זכאי לקבל נפגע אחר לפי החוק.";
(5)
אחרי סעיף 6 יבוא:
6א. מי שפטור מחובת ביטוח לפי סעיפים 4 עד 6 יהא חייב לתת כל פיצוי שמבטח היה חייב לתת אילו היתה קיימת פוליסה לפי סעיף 3(א).";
(6)
בסעיף 12, בסופו יבוא "וכן לפצות את המבוטח הנוהג ברכב או את הנוהג בהתר ממנו על נזק גוף שנגרם להם בתאונת דרכים כמשמעותם בחוק.";
(7)
בסעיף 14, סעיף קטן (ב) — בטל;
(8)
בסעיף 16, הסיפה המתחילה במלים "וכל סכום ששילם מבטח" תימחק;
(9)
בסעיף 19, בסופו יבוא "מבטח", לענין סעיף זה — לרבות הקרן לפיצוי נפגעי תאונות דרכים לפי חוק פיצויים לנפגעי תאונות דרכים, תשל"ה–1975.";

(10)
סעיף 22 — בטל;
(11)
בסעיף 39 ובסעיף 40, המלים "בדרך ציבורית" — יימחקו.
19.
בחוק הביטוח הלאומי [נוסח משולב], תשכ"ח–1968, בסעיף 150(א), אחרי "לפי פקודת הנזיקין [נוסח חדש]" יבוא "או לפי חוק פיצויים לנפגעי תאונות דרכים, תשל"ה–1975".

20.
בחוק שירות המדינה (גמלאות) [נוסח משולב], תש"ל–1970, בסעיף 60(א), אחרי "(להלן — פקודת הנזיקין)" יבוא "או לפי חוק פיצויים לנפגעי תאונות דרכים, תשל"ה–1975".

21.
בחוק שירות הקבע בצבא-הגנה לישראל (גמלאות), תשי"ד–1954, בסעיף 49(א), אחרי "לפי פקודת הנזיקין האזרחיים, 1944, יבוא "או לפי חוק פיצויים לנפגעי תאונות דרכים, תשל"ה–1975".

22.
(א)
בכפוף לאמור בסעיף קטן (ב), דין המדינה לענין אחריות לפי חוק זה כדין כל אדם.

(ב)
בנסיבות שבהן אין המדינה אחראית בנזיקים לפי אחד הסעיפים 5 עד 7 לחוק הנזיקים האזרחיים (אחריות המדינה), תשי"ב–1952, היא תהא פטורה מאחריות גם לפי חוק זה או לפי פקודת הביטוח, והוא הדין במי שפטור מאחריות בנזיקים לפי סעיף 7ב לחוק האמור.

(ג)
סעיף זה יחול אף לגבי מעשה או מחדל שנעשו לפני יום תחילתו, ואולם אין בו כדי לפגוע בפסק דין סופי שניתן לפני היום האמור.

23.
(א)
תחילתו של חוק זה היא ביום א' בתשרי תשל"ז (25 בספטמבר 1976); על תאונות דרכים שאירעו לפני תחילתו של חוק זה יחול הדין הקודם.

(ב)
עם תחילת חוק זה יעבור לידי הקרן רכושה של קרן נפגעי תאונות דרכים המתנהלת בידי האיגוד הישראלי של חברות הביטוח, והקרן תמשיך לטפל, לפי התנאים והנהלים של אותו הגוף, בתביעות הנובעות מתאונות דרכים שאירעו לפני תחילתו של חוק זה.

אפרים קציר
יצחק רבין
חיים י' צדוק

נשיא המדינה
ראש הממשלה
שר המשפטים
הגדרות





(תיקון מס' 8) 


תשנ"א-1990





(תיקון מס' 5)


תשמ"ה-1985





(תיקון מס' 8) 


תשנ"א-1990





(תיקון מס' 8) 


תשנ"א-1990








(תיקון מס' 4)


תשמ"ג-1983





(תיקון מס' 10) תשנ"ה-1994








(תיקון מס' 14) 


תשנ"ח-1997





(תיקון מס' 7) 


תשמ"ט-1989





אחריות נוהג ברכב





(תיקון מס' 10) תשנ"ה-1994


(תיקון מס' 11) תשנ"ה-1995


(תיקון מס' 12) תשנ"ה-1995


(תיקון מס' 14) תשנ"ח-1997


(תיקון מס' 15) תשנ"ח-1998





(תיקון מס' 14) תשנ"ח-1997





תאונה שבה מעורבים מספר כלי רכב





(תיקון מס' 5) 


תשמ"ה-1985





תרופה על נזק גוף





(תיקון מס' 5) תשמ"ה-1985





(תיקון מס' 5) 


תשמ"ה-1985





(תיקון מס' 7) תשמ"ט-1989





(תיקון מס' 5) 


תשמ"ה-1985





(תיקון מס' 7) תשמ"ט-1989





תשלום תכוף


(תיקון מס' 7) תשמ"ט-1989





(תיקון מס' 10) תשנ"ה-1994





בקשה לתשלום תכוף לבית המשפט


(תיקון מס' 7) תשמ"ט-1989





החלטת בית-המשפט


(תיקון מס' 7) תשמ"ט-1989





החלטה בבקשה אינה מעשה בית דין


(תיקון מס' 7) תשמ"ט-1989





ריבית פיגורים 


(תיקון מס' 7) תשמ"ט-1989





סייגים לענין בקשה


(תיקון מס' 7) תשמ"ט-1989





תקנות


(תיקון מס' 7) תשמ"ט-1989





זכות חזרה בתשלום תכוף 


(תיקון מס' 7) תשמ"ט-1989





(תיקון מס' 7) תשמ"ט-1989





תשלומים עיתיים





מומחה רפואי


(תיקון מס' 5) 


תשמ"ה-1985





קביעת דרגת נכות לפי חוק אחר


(תיקון מס' 5) 


תשמ"ה-1985





הגבלת זכאותם של נפגעים


(תיקון מס' 7) תשמ"ט-1989





(תיקון מס' 7) תשמ"ט-1989





(תיקון מס' 7) תשמ"ט-1989





זכאותו של נוהג בהיתר לתבוע פיצויים


(תיקון מס' 7) תשמ"ט-1989





זכאותם של תלויים לתבוע פיצויים


(תיקון מס' 7) תשמ"ט-1989





ייחוד העילה


(תיקון מס' 10) תשנ"ה-1994





(תיקון מס' 6) תשמ"ט-1989





זכות חזרה





(תיקון מס' 7) תשמ"ט-1989





הקמת הקרן


(תיקון מס' 7) תשמ"ט-1989





הקרן – תאגיד מבוקר





תפקיד הקרן





(תיקון מס' 12) תשנ"ה-1995


ת"ט תשנ"ו-1996





(תיקון מס' 9) �תשנ"ג-1993





(תיקון מס' 2) 


תש"ם-1980


(תיקון מס' 10) 


תשנ"ה-1994





(תיקון מס' 10) תשנ"ה-1994


(תיקון מס' 11) 


תשנ"ה-1995


(תיקון מס' 14) תשנ"ח-1997


(תיקון מס' 15) תשנ"ח-1998





(תיקון מס' 15)  תשנ"ח-1998





(תיקון מס' 10) 


תשנ"ה-1994


(תיקון מס' 11) 


תשנ"ה-1995


(תיקון מס' 14) תשנ"ח-1997


(תיקון מס' 15) תשנ"ח-1998





(תיקון מס' 10) 


תשנ"ה-1994





(תיקון מס' 10) 


תשנ"ה-1994





הקרן כנושה


(תיקון מס' 5) 


תשמ"ה-1985


(תיקון מס' 9) 


תשנ"ג-1993





זכויות הקרן בפירוק


(תיקון מס' 5) 


תשמ"ה-1985





נכסים וחבויות של אבנר


(תיקון מס' 16) תשס"א-2000





הנהלת הקרן





התקנון





המימון


(תיקון מס' 10) תשנ"ה-1994


(תיקון מס' 16) �תש"ס-2000





מסים


(תיקון מס' 5) 


תשמ"ה-1985





ת"ט תשל"ו-1976





שכר טרחה





(תיקון מס' 13) תשנ"ז-1997








הסדרים לחלוקת 


נטל הפיצויים


(תיקון מס' 16) תשס"א-2000





(תיקון מס' 18) תשס"ד-2004








תיקונים לפקודת הביטוח





הדרישה לגבי פוליסה





חובת פיצוי





תיקון חוק הביטוח הלאומי





תיקון חוק שירות המדינה (גמלאות)





תיקון חוק שירות הקבע בצבא-הגנה לישראל





אחריות המדינה ושלוחיה


(תיקון מס' 6) 


תשמ"ט-1989





תחילה והוראת מעבר















































* פורסם ס"ח תשל"ה מס' 780 מיום 8.8.1975 עמ' 234 (ה"ח תשל"ד מס' 1079 עמ' 407). ר' ת"ט ס"ח תשל"ו מס' 807 מיום 22.4.1976 עמ' 175.


תוקן ס"ח תשל"ח מס' 880 מיום 5.1.1978 עמ' 49 (ה"ח תשל"ח מס' 1314 עמ' 42) – תיקון מס' 1.


ס"ח תש"ם מס' 961 מיום 21.2.1980 עמ' 69 (ה"ח תש"ם מס' 1429, עמ' 83) – תיקון מס' 2.


ס"ל תש"ם מס' 980 מיום 5.8.1980 עמ' 188 (ה"ח תש"ם מס' 1476 עמ' 394) – תיקון מס' 3.


ס"ח תשמ"ג מס' 1075 מיום 31.1.1983 עמ' 42 (ה"ח תשמ"ב מס' 1566 עמ' 81) – תיקון מס' 4; תחילתו 3 חדשים מיום פרסומו.


ס"ח תשמ"ה מס' 1129 מיום 8.1.1985 עמ' 16 (ה"ח תשמ"ד מס' 1674 עמ' 192) – תיקון מס' 5.


ס"ח תשמ"ט מס' 1269 מיום 8.3.1989 עמ' 16 – תיקון מס' 6 בסעיף 2 לחוק הנזיקין האזרחיים (אחריות המדינה) (מס' 3), תשמ"ט-1989.


ס"ח תשמ"ט מס' 1274 מיום 13.4.1989 עמ' 44 (ה"ח תשמ"ח מס' 1885 עמ' 198) – תיקון מס' 7; תחילתו 60 יום מיום פרסומו; ר' סעיף 10 לענין הוראות מעבר. ר' ת"ט ס"ח תשמ"ט מס' 1276 מיום 6.6.1989 עמ' 58.


ס"ח תשנ"א מס' 1329א מיום 30.9.1990 עמ' 2 (ה"ח תש"ן מס' 1962 עמ' 33) – תיקון מס' 8. ר' ת"ט ס"ח תשנ"א מס' 1345 מיום 22.2.1991 עמ' 96.


ס"ח תשנ"ג מס' 1409 מיום 20.1.1993 עמ' 44 (ה"ח תשנ"ג מס' 2152 עמ' 38) – תיקון מס' 9.


ס"ח תשנ"ה מס' 1497 מיום 28.12.1994 עמ' 83 – תיקון מס' 10 בסעיף 51 לחוק יישום ההסכם בדבר רצועת עזה ואזור יריחו (הסדרים כלכליים והוראות שונות) (תיקוני חקיקה), תשנ"ה-1994; ר' סעיף 52 בענין תחילה ותשריר.


ס"ח תשנ"ה מס' 1503 מיום 10.2.1995 עמ' 111 – תיקון מס' 11 בסעיף 5 לחוק יישום חוזה השלום בין מדינת ישראל לבין הממלכה הירדנית ההאשמית, תשנ"ה-1995; ר' סעיף 8 בענין תחילה: 10.11.1994.


ס"ח תשנ"ה מס' 1526 מיום 9.6.1995 עמ' 325 – תיקון מס' 12 בסעיף 10 לחוק יישום ההסכם בדבר העברה מכינה של סמכויות לרשות הפלסטינית (תיקוני חקיקה והוראות שונות), תשנ"ה-1995.


ס"ח תשנ"ו מס' 1600 מיום 10.9.1996 עמ' 386 – פריט 5 לת"ט דפוס.


ס"ח תשנ"ז מס' 1633 מיום 31.7.1997 עמ' 206 – תיקון מס' 13 בסעיף 10 לחוק ביטוח רכב מנועי (ביטוח בתנאי תחרות מבוקרת והסדרים לתקופת מעבר), תשנ"ז-1997; ר' סעיף 16 בענין תחילה כפי שתוקן בס"ח תש"ס מס' 1722 מיום 4.1.2000 בעמ' 58 ובס"ח תשס"א מס' 1770 מיום 28.12.2000 עמ' 111.


ס"ח תשנ"ח מס' 1639 מיום 25.11.1997 עמ' 13 – תיקון מס' 14 בסעיף 11 לחוק יישום מזכר ההבנה בין מדינת ישראל לבין הממלכה הירדנית ההאשמית (שימוש משותף בשדה התעופה עקבה) (הוראת שעה), תשנ"ח-1997; ר' סעיף 14 לענין תחילה ותוקף.


ס"ח תשנ"ח מס' 1678 מיום 29.7.1998 עמ' 286 – תיקון מס' 15 בסעיף 2 לחוק ביטוח רכב ופיצוי נפגעי תאונות דרכים (מבטח משטחי האחריות האזרחית הפלסטינית) (תיקוני חקיקה), תשנ"ח-1998; ר' סעיף 3 לענין תחילה ותחולה. 


ס"ח תש"ס מס' 1722 מיום 4.1.2000 עמ' 58 – תיקון מס' 16 בסעיף 5 לחוק ביטוח רכב מנועי (ביטוח בתנאי תחרות מבוקרת והסדרים לתקופת מעבר) (תיקון), תש"ס-2000.


ס"ח תשס"א מס' 1770 מיום 28.12.2000 עמ' 111 – תיקון מס' 16 בסעיף 10 לחוק ביטוח רכב מנועי (ביטוח בתנאי תחרות מבוקרת והסדרים לתקופת מעבר) (מס' 2), תשס"א-2000. 


ס"ח תשס"א מס' 1786 מיום 4.4.2001 עמ' 228 – תיקון מס' 17 בסעיף 5 לחוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2001), תשס"א-2001.


ס"ח תשס"ד מס' 1920 מיום 18.1.2004 עמ' 142 (ה"ח הממשלה תשס"ד מס' 64 עמ' 52) – תיקון מס' 18 בסעיף 100 לחוק המדיניות הכלכלית לשנת הכספים 2004 (תיקוני חקיקה), תשס"ד-2004; תחילתו ביום 1.1.2004; ר' סעיף 101 לענין תחולה.


* הסעיף כנוסחו טרם הביטול יחול על דמי ביטוח המשתלמים בעד פוליסות שהוציא מבטח ואשר נכנסו לתוקף לא יאוחר מיום 29.2.2004.





1
נבו הוצאה לאור בע"מ  nevo.co.il   המאגר המשפטי הישראלי

http://www.nevo.co.il/Law_word/law01/P188K1_001.doc
1

